ΜΙΑ ΣΕΙΡΑ ΝΤΟΚΙΜΑΝΤΕΡ TOY NETFLIX
ΚΕΝΤΡΟ ΚΛΗΣΕΩΝ ΕΚΤΑΚΤΗΣ ΑΝΑΓΚΗΣ ΟΤΑΒΑ 8/3/94
Κέντρο έκτακτης ανάγκης.
Εθνική Μετεωρολογική Υπηρεσία του Μασκέγκον.
Πήρα να βεβαιωθώ ότι αυτός που μου τηλεφώνησε δεν έκανε φάρσα.
Ήταν ένας τηλεφωνητής μας.
Κυνηγάμε τα φώτα εκεί κάτω.
-Πώς είναι; -Δεν ξέρω.
Έχουμε μια αναφορά
για κάτι που διασχίζει τον αέρα με φώτα οριζόντια.
Τρία με τέσσερα φώτα.
Έχει μεγάλη ταχύτητα και πηγαινοέρχεται στον ουρανό.
Τι είδα εκείνο το βράδυ;
Τι είδα και πήγαινε με τουλάχιστον 120.000 χιλιόμετρα την ώρα;
Δύσκολα θα το παραδεχτεί ένας επιστήμονας, οπότε θα πρέπει να πω...
ο τρόπος που έδρασαν, αν και ευφυής,
δεν ήταν ανθρώπινος.
Όταν ήμουν μικρός, με κορόιδευαν.
Έλεγαν "Μόνο στον Τζακ θα συνέβαινε αυτό".
Ήμουν η επιτομή των συμπτώσεων.
Των περίεργων.
ΜΑΣΚΕΓΚΟΝ ΜΙΣΙΓΚΑΝ
Μεγάλωσα στο Μασκέγκον, στο δυτικό Μίσιγκαν.
Είναι πανέμορφη περιοχή.
Έχεις τις τέσσερις εποχές.
Εδώ έμενα όταν ήμουν παιδί.
Θυμάμαι ότι στεκόμουν εδώ μπροστά τριών, τεσσάρων ετών
και είχα μεγάλη περιέργεια για τον κόσμο.
Από τότε που θυμάμαι τον εαυτό μου,
με ενδιέφεραν πολύ η αστρονομία και η φυσική,
ασφαλώς, στη συνέχεια, κι ο καιρός.
Άρχισα να μαθαίνω να διαβάζω χάρτες καιρού
σε ηλικία πέντε, έξι ετών.
Οι γονείς μου ζούσαν στη λίμνη Μίσιγκαν.
Έβλεπα τις καταιγίδες να σαρώνουν τη λίμνη Μίσιγκαν.
Κι έτσι κατάλαβα ότι ήθελα να γίνω μετεωρολόγος
από τα έξι μου.
Στις 8 Μαρτίου 1994, ήμουν 29 στα 30.
Εργαζόμουν στην Εθνική Μετεωρολογική Υπηρεσία του Μασκέγκον
τρία χρόνια.
Η βάρδιά μου ήταν 4:00 μ.μ. με 12:00 π.μ.
και ήμουν μόνος μου, κάτι που δεν είναι ασυνήθιστο.
Η θερμοκρασία ήταν περίπου μείον έξι.
Είχαμε ασθενείς ανέμους και πολύ καλή ορατότητα.
Άνετα 130 χιλιομέτρων.
Δεν περίμενα ότι θα γινόταν κάτι εκείνο το βράδυ
διότι δεν υπήρχε κάποιο καιρικό φαινόμενο.
Ήταν μια πολύ καλή, ξάστερη, κρύα νύχτα.
ΓΚΡΑΝΤ ΧΕΪΒΕΝ 23 ΧΙΛΙΟΜΕΤΡΑ ΝΟΤΙΑ
Ήταν ξάστερη νύχτα.
Ήμουν στην κουζίνα και μιλούσα με τη φίλη μου την Έντνα.
Είχαμε ενσύρματο τηλέφωνο τότε,
και μ' αρέσει να πηγαινοέρχομαι όταν μιλάω στο τηλέφωνο.
Ο άντρας μου ήταν στο υπόγειο και έβλεπε τηλεόραση στον καναπέ.
Ήταν γύρω στις εννιά το βράδυ.
Πλησίασα στο παράθυρο της κουζίνας.
Τότε είδα τα φώτα.
Ήταν δυνατή η λάμψη. Ήταν πολύ φωτεινά έξω.
Νόμιζα ότι είχε πανσέληνο.
Απόρησα.
Όχι, είδα τέσσερα φώτα. Δεν ήταν πανσέληνος.
Οπότε είπα "Έντνα, νομίζω ότι υπάρχει ΑΤΙΑ στην αυλή μου".
Τα φώτα ήταν σε ευθεία γραμμή.
Ήταν ακίνητα.
Ήταν πάνω από τη δεντροστοιχία στο λιβάδι μας.
Το ένα στα αριστερά
κινήθηκε αργά στη δεντροστοιχία.
Και μετά σιγά σιγά επανήλθε σε σχηματισμό.
Και το άλλο στα δεξιά, στα δυτικά,
άρχισε να κινείται αργά.
Μετά χάθηκε. Εξαφανίστηκε.
Οπότε έμειναν τρία.
Δεν είδα ποτέ σκάφος ή σκάφη.
Τα φώτα ήταν πολύ φωτεινά και δεν μπορούσα να δω πιο πέρα.
Τα είδα συνολικά για μισή ώρα.
Μακάρι να είχα φωτογραφική μηχανή.
Δεν είχαμε κινητά που να βγάζουν φωτογραφία.
Αυτό που με ξάφνιασε ήταν ότι το ΑΤΙΑ δεν έβγαζε ήχο.
Η φοράδα μου ήταν στο λιβάδι,
βόσκησε και αποκοιμήθηκε.
Δεν ήξερε καν ότι ήταν από πάνω της.
Κανένας ήχος.
Αυτό είναι που ξεχωρίζει.
Νεκρική σιγή.
ΜΕΤΕΩΡΟΛΟΓΙΚΟΣ ΣΤΑΘΜΟΣ ΜΑΣΚΕΓΚΟΝ ΓΚΡΑΝΤ ΧΕΪΒΕΝ
ΧΟΛΑΝΤ 35 ΧΛΜ. ΝΟΤΙΑ
Το 1994
ήμουν παντρεμένη,
η κόρη μου ήταν δέκα
και ο γιος μου ήταν 14.
Ο άντρας μου ο Ντάριλ κι εγώ είχαμε ξαπλώσει και τα παιδιά ήταν στο σαλόνι.
Ο Τζόι άρχισε να ουρλιάζει.
"Πρέπει να το δείτε αυτό. Ελάτε εδώ. Πρέπει να το δείτε".
Φωτίστηκε όλο το σαλόνι μας.
Ήταν πολύ φωτεινά.
Αριθμός έκτακτης ανάγκης.
Αναρωτιόμασταν.
Έχετε ακούσει τίποτα για αυτά τα φώτα που τρεμοπαίζουν;
Είναι σαν μια ομάδα.
Σαν σειρά από χριστουγεννιάτικα φώτα ψηλά στον ουρανό.
-Όχι, κυρία. -Αναρωτηθήκαμε αν το ξέρετε.
Δεν ξέρω τίποτα.
Ας ρίξει κάποιος μια ματιά.
Είναι κάτι διαφορετικό. Δεν το έχω ξαναδεί.
Δεν ξέρω. Είναι περίεργο, αλλά είναι ανατολικά, νοτιοανατολικά.
Είναι πολύ ψηλά.
Ακούτε τα παιδιά να ουρλιάζουν όταν μιλάω με το κέντρο κλήσεων έκτακτης ανάγκης.
Ο άντρας μου ο Ντάριλ, λοιπόν, είπε "Πάμε έξω".
Κι αυτό το πράγμα ήταν στα 90 μέτρα.
Ήταν ακριβώς απέναντι
και δεν έκανε τίποτα.
Πήγαινε όσο πιο αργά μπορούσε.
Δεν ήταν σαν αεροπλάνο.
Δεν ήταν σαν αερόπλοιο.
Δεν έχω ξαναδεί κάτι τέτοιο.
Εμένα μου φάνηκε ότι ήταν από χρώμιο.
Είχε κυλινδρικό σχήμα.
Και έκανε κύκλους.
Δεν είδα παράθυρα.
Και φώτιζε από κάτω.
Είναι ένας κύκλος από διάφορα φώτα που τρεμοπαίζουν.
Είπα στον Ντάριλ "Τι είναι αυτό;"
Και
είπε "Χόλι, είναι ΑΤΙΑ".
Στεκόμασταν εκεί για 15 με 20 λεπτά
πριν φτάσει ο αστυνομικός Βέλτχαουζ.
Ήμουν στο περιπολικό μου
όταν έλαβα κλήση από το κέντρο
για να μεταβώ στην οικία όπου διέμεναν η Χόλι Γκρέιβς και η οικογένειά της.
Ήμουν δύσπιστος σχετικά με τα ΑΤΙΑ.
Προσπαθούσα να σκεφτώ μια κατάσταση που θα εξηγούσε αυτό που συνέβαινε.
Μπορεί κάποιος να έριχνε φως ή ίσως καιγόταν κάτι.
Έξω με περίμεναν η Χόλι Γκρέιβς και ο άντρας της.
Είδα δύο φώτα
και κινούνταν προς τα νοτιοδυτικά.
Κάπως έτσι θα πετούσε κάποιου είδους αεροσκάφος.
Τόσο ψηλά στον ουρανό ήταν.
Τα φώτα από λευκά έγιναν πράσινα κι ήταν αρκετά κοντά το ένα με το άλλο.
Καθώς τα κοιτούσα,
μου τράβηξε την προσοχή το ένα φως,
το οποίο απομακρύνθηκε γρήγορα από το άλλο
και μετά προχώρησε νοτιοδυτικά.
Αυτό ήταν αξιοσημείωτο.
Διέφερε από κάθε άλλο κανονικό αεροσκάφος που έχω δει.
Ο αστυνομικός Βέλτχαουζ και ο άντρας μου
έμειναν στην αυλή για περίπου δέκα λεπτά ακόμη.
Μετά ο αστυνομικός Βέλτχαουζ έφυγε.
Τότε άκουσα τον Ντάριλ να ουρλιάζει.
Είπε ότι χωρίστηκε στα πέντε...
και εξαφανίστηκε.
Καθώς προσπαθούσα να ακολουθήσω τα φώτα,
δεχόμασταν κι άλλες κλήσεις
στο κέντρο κλήσεων έκτακτης ανάγκης της Οτάβα.
Αριθμός έκτακτης ανάγκης.
Τέσσερα ή πέντε φώτα
αναβοσβήνουν σε σειρά από πάνω προς τα κάτω.
Έφυγε πολύ γρήγορα.
Ήταν τέσσερα φώτα και αναβόσβηναν.
Αποκλείεται... Το αεροπλάνο δεν είναι τόσο πλατύ.
Και μετά τα φώτα έγιναν τρία.
Μετά άρχισε να περιστρέφεται. Έκανε κυκλική κίνηση.
Μετά ανεβοκατέβαινε και τα φώτα έγιναν δύο.
Και έκανε το ίδιο.
Μετά έμεινε ένα και έκανε κύκλους.
Απλώς ήταν εκεί.
Εμφανίστηκαν σαν ομάδα και μετά χωρίστηκαν.
Επικοινώνησα με το κέντρο κλήσεων της Οτάβα
για να βρω υπηρεσία ραντάρ
και να εξακριβώσω όσα ανέφερε ο κόσμος.
Και εκείνος με τη σειρά του επικοινώνησε με τη μετεωρολογική υπηρεσία.
10:00 Μ.Μ. ΕΘΝΙΚΗ ΜΕΤΕΩΡΟΛΟΓΙΚΗ ΥΠΗΡΕΣΙΑ
Μετεωρολογική υπηρεσία. Μασκέγκον.
Γύρω στις δέκα εκείνο το βράδυ,
έλαβα τηλεφώνημα απ' το κέντρο κλήσεων της Οτάβα.
Χαίρετε, Μασκέγκον. Κέντρο κλήσεων έκτακτης ανάγκης Οτάβα.
-Τι κάνετε; -Καλά.
Έχετε πρόσβαση σε ραντάρ, έτσι;
-Ναι, έχουμε. -Έχετε.
Καταγράφετε τίποτα περίεργο στην περιοχή της νότιας Οτάβα;
Ρωτάω, γιατί δεχόμαστε πολλές κλήσεις
για παράξενα φώτα
στη νότια Οτάβα, στην κομητεία βόρειου Άλεγκαν
κοντά στο Χόλαντ.
-Παράξενα φώτα; -Ναι.
Είχαμε περίπου 60 κλήσεις για ΑΤΙΑ.
Έλεος. Εντάξει.
Κάθομαι εδώ και λέω "Όχι, έλα. Κάτι άλλο πρέπει να είναι".
Ναι.
Όταν είπε ότι ο κόσμος βλέπει ΑΤΙΑ στον ουρανό, σκέφτηκα "Ωχ".
Πολλοί είναι έξω και πίνουν απόψε.
Δεν υπήρχε περίπτωση όμως να τους πω για να τους ξεφορτωθώ
"Όχι, δεν βλέπω κάτι τέτοιο".
Θα έριχνα μια ματιά. Με ενδιέφερε κι εμένα.
Ως χειριστής ραντάρ,
είχαμε εκπαιδευτεί στο να βλέπουμε ατμοσφαιρικά φαινόμενα στο ραντάρ,
αλλά και στη λειτουργία του ραντάρ,
στο τι μπορεί να το ξεγελάσει.
Κάναμε σκληρή εκπαίδευση, λοιπόν,
γιατί εκδίδουμε προειδοποιήσεις για τον καιρό, για ανεμοστρόβιλους
βάσει όσων βλέπουμε στο ραντάρ.
Το κοιτάω στην κάθετη πλευρά τώρα
και υπάρχει μεγάλη επιστροφή.
Είναι περίπου στα...
Εξαφανίστηκε τώρα, αλλά ήταν στα 1.800 μέτρα περίπου.
Μπορεί να ήταν αεροπλάνο, αλλά ήταν μεγάλο. Περίμενε.
Και υπέθεσα ότι ήταν αεροσκάφος στα 1.800 μέτρα,
πράγμα όχι ασυνήθιστο.
Πήγαινε με 160 χιλιόμετρα την ώρα,
κάτι που δεν ήταν ασυνήθιστο.
Το να βρεις ένα αεροσκάφος στο σκοτάδι
είναι σαν να είσαι στο υπόγειο και έχεις φακό
και ψάχνεις τη μύγα που πετάει,
κι έχεις μόνο την εστιασμένη δέσμη.
Μπορεί να καταφέρεις να την πιάσεις,
να την ακολουθήσεις, αλλά πολλές φορές τη χάνεις.
Μετακινήθηκε. Λοιπόν.
Υπάρχει κάτι μεγάλο εκεί πέρα. Περίμενε. Πολύ παράξενο.
Ναι, κοντά στο Σάουθ Χέιβεν.
Εντάξει, και κινείται προς τα δυτικά, νοτιοδυτικά,
και μοιάζει με μεγάλη μάζα.
Αυτή η εξήγηση μας δόθηκε.
Είναι περίεργο.
Φαίνεται σταθερό τώρα.
Για μια στιγμή περίπου 15 δευτερολέπτων,
σταμάτησε και αιωρήθηκε, κάτι πολύ ασυνήθιστο.
Οπότε κατάλαβα αμέσως ότι κάτι δεν πήγαινε καλά.
Εκείνη τη στιγμή σκέφτηκα
"Μπορεί να είναι αερόπλοιο, αερόστατο ή κάτι τέτοιο".
Αλλά το να πετάει νύχτα στην καρδιά του χειμώνα
ήταν κάτι πολύ ασυνήθιστο.
Έχει ανέβει.
Το εντοπίζω τώρα στα 3.700 μέτρα.
Μετά από αυτό, επικράτησε μια τρέλα.
Θεέ μου! Τι είναι αυτό;
Πλησίαζαν το ένα το άλλο και χωρίζονταν.
Ναι, είναι... Είναι τρία.
Το ένα είναι περίπου 1.500 μέτρα πιο ψηλά απ' το άλλο.
Είναι πολύ δυνατό το σήμα.
Φτάνει στο μέγιστο, οπότε είναι κάτι πολύ συμπαγές.
Δεν είναι υετός, ειδικά σε αυτό το ύψος.
Από κάθε άποψη,
τα αντικείμενα έμοιαζαν με αεροσκάφος.
Δεν είχε συμπεριφορά αεροσκάφους όμως.
Ξέρουμε ότι ήταν συμπαγές.
Ήταν επίπεδο.
Φαινόταν εξαιρετικά αντανακλαστικό.
Υψηλής στίλβωσης μέταλλο.
Το διακρίναμε από την ποσότητα της ενέργειας στην ηχώ.
Αστυνομικός στο Χόλαντ μόλις έστειλε μήνυμα.
"Μπορείς να ταυτοποιήσεις κάτι άλλο;
Φαίνεται ότι είναι τρία με τέσσερα".
Βλέπω τρία, αλλά μου μοιάζουν με τρίγωνο.
Περίεργο. Ο αστυνομικός λέει για πράσινα και κόκκινα φώτα.
Δεν μοιάζει με αεροπλάνο.
Έρχονται κοντά και μετά χωρίζονται. Αυτό κάνουν συνέχεια.
Πολύ δυνατό το σήμα. Δεν έχω ξαναδεί κάτι τέτοιο.
Ούτε στις καταιγίδες αυτό. Δεν είναι καταιγίδες.
Εμφανίζονται παντού.
Το βορειότερο πηδούσε 30 χιλιόμετρα.
Τα άλλα δύο πηδούσαν 30 χιλιόμετρα
και έκαναν πάλι τον τριγωνικό σχηματισμό.
Και αιωρούνταν εκεί για λίγα δευτερόλεπτα.
Δεν μπορώ να σκεφτώ κάτι στη φύση που θα έπαιζε "ακολουθώ τον αρχηγό".
Ήταν σαν να ήθελε να το δουν.
Τρόμαξα. Ανατρίχιασα.
Ήμουν νευρικός. Έτρεμα.
Όλα είναι γύρω στα 2.000 με 3.600 μέτρα.
Είναι παράξενο.
Φαίνεται να κινούνται όλα προς τον νότο, προς το Σικάγο.
Είναι πάνω από το κέντρο της λίμνης Μίσιγκαν.
Τρία από αυτά σχηματίζουν τρίγωνο στην ακτή της κομητείας Μπέριεν.
Μόλις έφτασε σε μια περιοχή νότια της λίμνης Μίσιγκαν, σταμάτησε,
αιωρήθηκε, έμεινε εκεί για λίγο.
Τα παρακολουθούσα δύο, τρεις ώρες
και τα πλησίασαν δεκάδες άλλα αντικείμενα, απ' ό,τι μπορούσα να δω.
Έκαναν απίστευτα κόλπα.
Από εκεί που πετούσαν σε ύψος 1.500 μέτρων,
ανέβαιναν στα 17.000 μέτρα
μέσα σε λίγα δευτερόλεπτα.
Αυτό δεν το κάνει κανένα στρατιωτικό αεροσκάφος.
Κάποια στιγμή,
κινήθηκε 30 χλμ. πάνω από τη λίμνη Μίσιγκαν σε λιγότερο από ένα δευτερόλεπτο.
Οπότε έχει ταχύτητα 115.000 χιλιομέτρων την ώρα.
Με τέτοια ταχύτητα, πετάς από Νέα Υόρκη στο Λος Άντζελες σε δύο λεπτά.
Και δεν υπάρχει τεχνολογία που να ξέρω και να πηγαίνει τόσο γρήγορα.
Ξέρω ότι δεν ήταν μεθάνιο,
γιατί το ραντάρ καιρού
δεν θα εντόπιζε μεθάνιο.
Ήξερα ότι δεν ήταν υπερδιάθλαση της δέσμης ραντάρ
ή το κάτοπτρο του ραντάρ
λόγω των κινήσεων και της ταχύτητάς τους.
Επίσης,
επειδή ανύψωσα την κεραία του ραντάρ πολλές μοίρες,
εξαλείφεται κάθε πιθανότητα για υπερδιάθλαση.
ΣΙΚΑΓΟ ΜΠΕΝΤΟΝ ΧΑΡΜΠΟΡ
Αργότερα έμαθα ότι ήταν η μόνη περιοχή χωρίς πάγο.
Ήταν το βορειότερο σημείο που θα μπορούσες να φτάσεις
και να μη συναντήσεις στρώματα πάγου.
Οπότε βγήκαν στα ανοιχτά ύδατα.
Υπήρχε σημείο συνάντησης
για άλλα αντικείμενα που έρχονταν από άλλες κατευθύνσεις.
Αν μάθουμε κάτι άλλο, θα σας ενημερώσουμε.
Παρακαλώ. Ευχαριστώ.
-Ευχαριστούμε. Αντίο. -Ναι. Γεια σας.
Μόλις έκλεισα το τηλεφώνημα με το κέντρο,
πήρα τη γυναίκα μου και της είπα όλα όσα είδα.
Της είπα "Μπορείς να βγεις και να ρίξεις μια ματιά νότια στον ουρανό
μήπως βλέπεις κάτι;"
Ήταν αργά τη νύχτα. Στην καρδιά του χειμώνα.
Φοβόταν πολύ να βγει. Είχε τρομάξει.
Είπε "Δεν βγαίνω έξω μόνη μου".
Έμεινα και το παρακολούθησα κι άλλο λίγο.
Και ένα προς ένα άρχισαν να εξαφανίζονται.
Η επόμενη βάρδια που ήρθε μετά από εμένα
δεν ενθουσιάστηκε όπως εγώ.
Δεν ήξερε τι να σκεφτεί γιατί δεν το είχε δει όλο αυτό.
Στον γυρισμό για το σπίτι εκείνο το βράδυ, περνούσαν όλα απ' το μυαλό μου.
Και δεν πίστευα αυτό που είχα δει.
Η επιστημονική μου άποψη
για όλα αυτά εκεί έξω
επέφερε μεγάλη αλλαγή στη σκέψη μου.
Υπάρχουν περισσότερα από όσα ξέρουμε.
9 ΜΑΡΤΙΟΥ 1994 ΤΟ ΕΠΟΜΕΝΟ ΠΡΩΙ
Γύρω στις οκτώ το πρωί, αρχίσαμε να δεχόμαστε κλήσεις
στις οποίες απαντούσα εγώ.
Ήταν πολίτες που είδαν κάτι παράξενο
και ήθελαν να το δηλώσουν.
Οπότε σκέφτηκα
να τηλεφωνήσω στο κέντρο κλήσεων έκτακτης ανάγκης στην Οτάβα
και ρώτησα "Πόσο θα πάρει να έχω αντίγραφο των κλήσεων;"
Και είπε "Θα σου το στείλω σε μία ώρα".
ΜΑΪΚΛ ΓΟΥΟΛΣ CHRONICLE
Πήρα την κασέτα,
και αυτό έγινε το 1994.
ΚΕΝΤΡΟ ΟΤΑΒΑ 8/3/94
Την έβαλα στο κασετόφωνο
και έμεινα με το στόμα ανοιχτό.
Αριθμός έκτακτης ανάγκης.
Δεν είναι κάτι επείγον, οπότε διακόψτε με για άλλη κλήση.
Νιώθω κάπως χαζή, μα πετούν αεροπλάνα της Πολεμικής Αεροπορίας ή ελικόπτερα
στο Άλεγκαν ή στην Οτάβα απόψε;
Δεν ξέρω αν ασχολείστε με ΑΤΙΑ.
Δεν είναι επείγον. Παίρνουμε για τα ΑΤΙΑ που είδαμε.
Είναι εκεί έξω. Δεν είναι αεροπλάνα.
Αυτοί οι άνθρωποι είδαν κάτι που ή τους τρόμαξε ή τους άφησε κατάπληκτους.
Ακούτε την ειλικρίνεια στις φωνές τους.
Ακούτε την κατάπληξη.
Είναι κάτι που σε καθηλώνει.
Αλλά υπήρχε και καταγραφή με τον χειριστή ραντάρ της μετεωρολογικής υπηρεσίας.
Αυτός και ο τηλεφωνητής το ξεχώρισαν από άλλα πράγματα για ΑΤΙΑ που έχω δει.
Άκουσα πέντε με δέκα λεπτά και κάλεσα την αίθουσα σύνταξης και είπα
"Έχουμε τεράστιο θέμα".
Γύρισα στην αίθουσα σύνταξης, έγραψα στα γρήγορα ένα θέμα
και το δημοσιοποίησα.
"ΤΟ ΠΙΟ ΠΑΡΑΞΕΝΟ ΠΡΑΓΜΑ ΠΟΥ ΕΧΩ ΔΕΙ ΣΤΗ ΖΩΗ ΜΟΥ"
ΘΕΑΣΕΙΣ ΑΤΙΑ ΣΗΜΑΔΙ ΑΠΟ ΤΟΝ ΟΥΡΑΝΟ;
Όταν συνέβη το γεγονός στις 8 Μαρτίου,
δεν ήξερα ότι καταγράφηκε.
ΚΕΝΤΡΟ ΟΤΑΒΑ 8/3/94
Η κασέτα δόθηκε αμέσως στο αφεντικό μου
και στα αφεντικά του.
Και τότε έγινε χαμός.
ΜΥΣΤΗΡΙΩΔΗ ΦΩΤΑ ΣΤΟ ΡΑΝΤΑΡ
ΘΕΑΣΕΙΣ ΑΤΙΑ ΚΙΝΟΥΝ ΤΟ ΕΝΔΙΑΦΕΡΟΝ
ΚΑΛΕΙ Ο Ε.Τ. ΤΟ ΣΠΙΤΙ ΤΟΥ ΑΠΟ ΤΗ ΛΙΜΝΗ ΜΙΣΙΓΚΑΝ;
ΣΤΕΝΕΣ ΕΠΑΦΕΣ;
Κάτοικοι του Γκραντ Χέιβεν, του Χόλαντ κι άλλων πόλεων
ανέφεραν ότι είδαν το περίεργο φαινόμενο στον νυχτερινό ουρανό.
Ήταν σίγουρα ό,τι πιο φωτεινό έχω δει ποτέ.
Πράσινα φώτα που αναβόσβηναν και κάπου κάπου ένα κόκκινο.
Περίπου δέκα δευτερόλεπτα. Έφυγε...
Μας παρακολουθούσαν;
Έπαιρναν δείγματα της ατμόσφαιρας;
Τι έκαναν;
ΕΙΔΑΝ ΚΑΤΙ ΠΑΡΑΞΕΝΟ
Η θέαση ΑΤΙΑ στο νοτιοδυτικό Μίσιγκαν την 8η Μαρτίου 1994
είναι μια μεγάλη υπόθεση ιστορικά.
Όχι μόνο για το Μίσιγκαν, αλλά για τα ΑΤΙΑ.
Αυτό είναι το Αμοιβαίο Δίκτυο για ΑΤΙΑ, το MUFON.
Διεθνείς ερευνητές περίεργων θεάσεων στον ουρανό.
Προσπαθούν να βρουν αυτό που στοιχειώνει την πολιτεία.
Το MUFON είναι ο μεγαλύτερος οργανισμός έρευνας ΑΤΙΑ πολιτών.
Έχουμε παρουσία 50 χρόνων.
Κι έχουμε πάνω από 4.000 μέλη σε περισσότερες από 40 χώρες.
Παίρνουμε αναφορές για ΑΤΙΑ που μας στέλνει ο κόσμος.
Μπορούμε να ταυτοποιήσουμε συνήθως το 80% με 95% όσων μας έρχονται κάθε χρόνο.
Κι όσα δεν ταυτοποιούμε έχουν ενδιαφέρον και γι' αυτά συνεχίζουμε.
Στην πολιτεία του Μίσιγκαν τυχαίνει να έχουμε
τις περισσότερες θεάσεις ΑΤΙΑ σε σχέση με πολλές άλλες πολιτείες.
Είμαστε πάντα στη δεκάδα.
Στο περιστατικό όμως με τα ΑΤΙΑ τον Μάρτιο του '94
είχαμε πάνω από 300 μάρτυρες
σε ένα βράδυ.
Δεν ήταν μόνο στη δυτική πλευρά της πολιτείας.
Το Μίσιγκαν έχει 82 κομητείες
και οι 42 κομητείες είχαν θεάσεις ΑΤΙΑ το βράδυ της 8ης Μαρτίου.
Αξιωματούχοι του MUFON λένε ότι είναι η πιο σοβαρή υπόθεση ΑΤΙΑ στη χώρα.
Όχι μόνο λόγω των μαζικών θεάσεων,
αλλά κι επειδή τα αντικείμενα αυτά εμφανίστηκαν στο ραντάρ.
ΑΤΙΑ ΣΤΟ ΡΑΝΤΑΡ
Δεν μπορείς να πεις ότι δεν έγινε τίποτα. Είναι επιστημονικό.
Ένα όργανο καταγράφει κάτι αδιαμφισβήτητο.
Έμαθα για τη θέαση
όταν μου τηλεφώνησε φίλος απ' το Φλιντ του Μίσιγκαν.
Τηλεφώνησα στα κεντρικά του MUFON
και ανέλαβα την έρευνα για την υπόθεση.
Μπήκα γρήγορα στο αυτοκίνητο και πήγα στο Χόλαντ.
Πήρα συνέντευξη από 20 ή 30 άτομα
που ήταν αυτόπτες μάρτυρες.
Μας έβαλαν σε ξεχωριστά δωμάτια
και μας είπαν να ζωγραφίσουμε
και να γράψουμε την ιστορία μας.
-Πώς ξέρετε ότι ήταν κάτι ασυνήθιστο; -Είδα τον πάτο.
Ήταν μέταλλο. Είχε φώτα.
Είχα καλύψει εθνικά θέματα, μα ποτέ κάτι τέτοιο. Αυτό πήρε παγκόσμιες διαστάσεις.
Η αντίδραση ήταν άμεση.
Επί δύο εβδομάδες, το μεγάλο ερώτημα στο δυτικό Μίσιγκαν είναι
"Θεέ μου, τι είναι αυτό;"
Μετά το περιστατικό,
επικοινώνησαν μαζί μου δεκάδες άνθρωποι από όλη την πολιτεία.
Δέχτηκα τηλεφωνήματα από δύο πιλότους
μεγάλων αεροπορικών εταιρειών που έρχονταν στο Ο' Χερ πάνω απ' τη λίμνη Μίσιγκαν.
Και οι δύο επιβεβαίωσαν χωριστά
αυτό το φωτεινό κυλινδρικό αντικείμενο
που ήταν μπροστά τους στη λίμνη Μίσιγκαν.
Και μετά εξαφανίστηκε με απίστευτα μεγάλη ταχύτητα.
Και οι δύο δεν ήθελαν να γίνουν γνωστά τα ονόματά τους,
να χρησιμοποιηθούν οι αερομεταφορείς
επειδή υπήρχε μεγάλη προκατάληψη.
Νομίζω ότι στιγματίζονταν
όσοι ισχυρίζονταν ότι είδαν ΑΤΙΑ
επειδή μπορεί να υπήρχε υπόνοια για ψυχική ασθένεια.
Είσαι χαζός. Μεθυσμένος. Τρελός.
Λίγο μετά το συμβάν,
μπήκα στον μετεωρολογικό σταθμό
και τα παιδιά είχαν πάρει χάρτινα πιάτα,
τα συνέρραψαν ανά δύο και έμοιαζαν με ιπτάμενους δίσκους.
Κρέμασαν περίπου πενήντα με κορδόνια απ' το ταβάνι.
Έβαλα τα χέρια μου στο πρόσωπο και είπα "Ωχ, όχι".
Σε ό,τι αφορά το συμβάν αυτό, ήξερα ότι μπορεί ο κόσμος να μη με πίστευε
και ό,τι είδα μπορεί να ακουγόταν τρελό.
Δεν ήθελα να με θεωρούν,
ειδικά όντας επιστήμονας, ως κάποιον με ψυχική ασθένεια.
Η Εθνική Μετεωρολογική Υπηρεσία
δεν ήθελε να γίνει γνωστή ως κέντρο αναφορών ΑΤΙΑ.
Έτσι, προσπάθησαν να το εξαφανίσουν γρήγορα.
"ΚΑΜΙΑ ΣΧΕΣΗ ΜΕΤΑΞΥ ΑΤΙΑ ΚΑΙ ΡΑΝΤΑΡ"
Οι μετεωρολόγοι είπαν ότι μια αναστροφή της θερμοκρασίας,
στρώμα ζεστού αέρα μερικές χιλιάδες πόδια πάνω από την επιφάνεια της γης
ίσως ευθύνεται για το παράξενο σήμα στο ραντάρ.
Κάτι που λέγεται "ανώμαλη μετάδοση".
Μου είπαν να μη μιλήσω σε κανέναν, να μη δώσω συνεντεύξεις.
Ήμουν πολύ αγχωμένος γιατί έκανα μια ζωή αυτήν τη δουλειά.
Εφόσον παρέβην εντολή
και μιλούσα στον Τύπο γι' αυτό,
δεν έχω καμία αμφιβολία ότι θα προσπαθούσαν να με απολύσουν
ή θα κατέστρεφαν το μέλλον της καριέρας μου.
Ο προϊστάμενός μου ο Λίο αναγκάστηκε να συμμορφωθεί.
Βασικά, όταν του μίλησα αργότερα για τον αντίκτυπο στην καριέρα μου,
ο Λίο είπε "Τζακ, πρέπει να φύγεις από το Μίσιγκαν".
Ήξερα ότι έπρεπε να βιαστώ και να βρω δουλειά όπου μπορούσα
εξαιτίας του περιστατικού με τα ΑΤΙΑ.
Αλλά με έπιασε κατάθλιψη που θα άφηνα τόσο καλούς φίλους, παιδικούς φίλους,
και την οικογένειά μου.
Είχε αντίκτυπο στην καριέρα μου, ναι.
ΠΕΝΤΕ ΜΗΝΕΣ ΜΕΤΑ ΤΟ ΣΥΜΒΑΝ, Ο ΤΖΑΚ ΕΦΥΓΕ ΑΠΟ ΤΟ ΜΙΣΙΓΚΑΝ
ΚΑΙ ΑΝΕΛΑΒΕ ΝΕΑ ΚΑΘΗΚΟΝΤΑ ΣΤΗΝ ΕΘΝΙΚΗ ΜΕΤΕΩΡΟΛΟΓΙΚΗ ΥΠΗΡΕΣΙΑ ΣΤΗΝ ΑΤΛΑΝΤΑ.
Το άφησα πίσω μου
γιατί δεν πίστευα ότι θα μπορούσαμε να μάθουμε κάτι άλλο.
Ήθελα όμως να δικαιωθώ, γιατί κυκλοφορούσαν αστεία.
Αυτό που είδα ήταν ένα γεγονός που μου άλλαξε τη ζωή.
Είναι κάτι που δεν ξεχνάς.
Απασχόλησε τόσο πολύ το μυαλό μου τα 30 αυτά χρόνια,
που με έπιαναν πονοκέφαλοι όταν το σκεφτόμουν.
Κυριολεκτικά με έπιαναν πονοκέφαλοι και προσπαθούσα να συγκεντρωθώ
και να βγάλω μια άκρη, γιατί ήταν μεγάλο μυστήριο.
ΑΦΟΥ ΕΡΓΑΣΤΗΚΕ ΣΤΗΝ ΕΘΝΙΚΗ ΜΕΤΕΩΡΟΛΟΓΙΚΗ ΥΠΗΡΕΣΙΑ 22 ΧΡΟΝΙΑ,
Ο ΤΖΑΚ ΣΥΝΤΑΞΙΟΔΟΤΗΘΗΚΕ ΤΟ 2016.
Κλείδωσα στόχο!
Σήμερα μια πολυαναμενόμενη αναφορά από την Υπηρεσία Πληροφοριών των ΗΠΑ
εστιάζει σε αγνώστου ταυτότητας εναέρια φαινόμενα ή UAP,
κοινώς γνωστά ως ΑΤΙΑ.
Αυτή η αναφορά είχε πολλά στοιχεία από τον στρατό.
Δόθηκε από το γραφείο του διευθυντή της Εθνικής Υπηρεσίας Πληροφοριών.
Βρήκαν πάνω από 140 αναφορές
από το 2004,
για τις οποίες οι ερευνητές δεν βρήκαν εξήγηση.
Οι πιλότοι είδαν αντικείμενα που κινούνταν με πολύ μεγάλη ταχύτητα και ευελιξία.
Θεέ μου!
Πηγαίνουν κόντρα στον δυτικό άνεμο με ταχύτητα 220 χλμ.
Πιλότοι του ναυτικού, πρώην διευθυντές της CIA λένε
"Υπάρχουν πράγματα που δεν καταλαβαίνουμε".
Στο Πουέρτο Ρίκο,
εντοπίστηκε αντικείμενο στο αεροδρόμιο
που έπεσε στο νερό, ξαναβγήκε
χωρίστηκε στα δύο κι εξαφανίστηκε.
Είναι μια τεχνολογία που δεν καταλαβαίνουμε.
Και φαίνεται να αψηφά την κατανόηση της φυσικής.
Το μεγάλο ερώτημα, δηλαδή αν πρόκειται για εξωγήινη ζωή, παραμένει αναπάντητο.
Μετά από τόσα χρόνια,
φαίνεται πως η κυβέρνηση των ΗΠΑ και ο στρατός
επιτέλους παίρνουν πιο σοβαρά τις θεάσεις ΑΤΙΑ.
Κι αυτό με έκανε να επανεξετάσω τη δική μου εμπειρία με ΑΤΙΑ.
ΤΟ 2021 Ο ΤΖΑΚ ΕΠΕΣΤΡΕΨΕ ΣΤΟ ΜΙΣΙΓΚΑΝ
ΓΙΑ ΝΑ ΕΡΕΥΝΗΣΕΙ ΠΕΡΑΙΤΕΡΩ ΤΑ ΠΑΡΑΞΕΝΑ ΑΝΤΙΚΕΙΜΕΝΑ ΠΟΥ ΕΙΔΕ 30 ΧΡΟΝΙΑ ΠΡΙΝ.
Το ονειρευόμουν εδώ και 27 χρόνια.
Αυτό που ελπίζω να βγάλω από τους αυτόπτες μάρτυρες
είναι περισσότερες πληροφορίες
και να δω πού ακριβώς ήταν
για να συνδέσω αυτό που έβλεπα
με άλλους ανθρώπους στο έδαφος, με το ραντάρ.
Όταν έχεις επιβεβαίωση από το ραντάρ και οπτική επιβεβαίωση από το έδαφος,
έχεις απόδειξη για ανεμοστρόβιλο στο έδαφος.
Γιατί όχι και για τα ΑΤΙΑ;
ΕΣΤΙΑΤΟΡΙΟ - ΜΠΑΡ
-Βιρτζίνια; -Τζακ!
-Τζακ Μπουσόνγκ. Χαίρω πολύ. -Παρομοίως.
Έχω τόσες ερωτήσεις που ξέρω...
Ήξερα τη Βιρτζίνια Τίλι.
Έκανε ολοκληρωμένη δουλειά και βρήκε τους μάρτυρες στο έδαφος,
αλλά, φυσικά, δεν είχε λεπτομερή περιγραφή
για ό,τι είδα εγώ στο ραντάρ.
Ξέρω ότι το ερευνάς συνέχεια.
Προσπάθησα να σε βρω.
-Ναι; -Ναι.
-Προσπάθησα πολλές φορές. -Αλήθεια;
Και μου έλεγαν ότι δεν είσαι διαθέσιμος
ή δεν σου επιτρέπεται να μου μιλήσεις.
-Δεν ήρθαν άντρες με μαύρα; -Όχι. Έλεος.
Δεν είχε τέτοιους.
Υπάρχουν πολύ λίγοι, κι αν υπάρχουν,
που έχουν έγγραφα για την υπόθεση αυτήν.
Πιστεύω ότι είναι ό,τι πιο σπουδαίο έχω ερευνήσει...
Σοβαρά; Το πρώτο;
-Αλήθεια; -Το πιστεύω.
Υπάρχουν πολλά κενά που θέλω να συμπληρώσω.
Με ενδιαφέρει πολύ το ζευγάρι για το οποίο έλεγες,
και είχε καλή θέα στη λίμνη Μίσιγκαν,
τότε που το είδα κι εγώ στο ραντάρ.
Ήταν από τα πιο ασυνήθιστα πράγματα που έχω ακούσει.
- 8 Μαρτίου του '94. -Μάλιστα.
Νεαρό ζευγάρι έκανε κάμπινγκ εκείνο το βράδυ.
Μια κρύα νύχτα στη λίμνη.
Μετά τα μεσάνυχτα, η σύζυγος ξύπνησε.
Υπήρχε ένας ψηλός υδάτινος πύργος.
Είπαν ότι έμοιαζε με τεράστιο καταρράκτη.
Έφτανε πολύ ψηλά, σχεδόν άγγιζε τον ουρανό.
-Τουλάχιστον έξι μέτρα πλάτος. -Μάλιστα.
Φώτιζε από πίσω και από πάνω.
Κοιτούσαν προς την περιοχή του Σικάγο,
στα νοτιοδυτικά.
Τρόμαξαν πολύ κι οι δύο.
Μάζεψαν γρήγορα μερικά πράγματα
και ανέβηκαν τρέχοντας τις σκάλες.
"ΛΕΥΚΟΣ ΚΑΤΑΡΡΑΚΤΗΣ".
Οπότε αυτό που μου λες έχει σχέση με ό,τι είδα στο ραντάρ
από τις έντεκα μέχρι τα μεσάνυχτα.
Τα παρακολουθούσα ως τις δύο το πρωί στο ραντάρ.
Στο ίδιο μέρος,
στα 1.800 μέτρα.
-Πολύ ψηλός καταρράκτης. -Έχεις δίκιο.
Είναι απίστευτο.
Έχουμε πολλά συμβάντα με ΑΤΙΑ κοντά σε μεγάλες υδάτινες μάζες.
-Οι Μεγάλες Λίμνες είναι σημαντικό σημείο. -Ένα πολύ...
-Φρέσκο νερό. -Το έχω ακούσει πολλές φορές.
Οι Μεγάλες Λίμνες είναι η μεγαλύτερη περιοχή με γλυκό νερό στον πλανήτη.
Είναι σαν να έψαχναν ανοιχτά ύδατα
και τα βρήκαν εδώ.
Πρέπει, λοιπόν, να υπάρχει σύνδεση.
Πάντα ήθελα να τον γνωρίσω.
Είναι "ο τύπος στο ραντάρ".
Είπε "Είδα ό,τι είδα".
Είδαν, λοιπόν, ότι δεν είμαστε τρελοί. Αυτό που είδαμε ήταν αληθινό.
Η θέαση του 1994 με επηρέασε κατά κάποιον τρόπο. Με έκανε δημοφιλή.
Και πολλές έρευνες είναι αληθείς.
Αλλά αν δεν υπήρχε η καταγραφή του χειριστή του ραντάρ,
θα με επηρέαζε διαφορετικά.
Ίσως να ήταν πιο αρνητικό ή δεν θα γινόταν πιστευτό στους ανθρώπους.
Το είδαμε στον ανατολικό ουρανό.
Μπορούσαμε να δούμε... Μπορείς να το πεις μεταλλικό...
-Το είδαμε αυτό, ναι. -Το είδατε;
Εγώ είδα κάτι που δεν είχα ξαναδεί.
Το ενδιαφέρον με τα δύο φώτα ήταν
ότι το ένα απομακρύνθηκε από το άλλο με πολύ μεγάλη ταχύτητα.
ΜΑΣΚΕΓΚΟΝ ΜΕΤΕΩΡΟΛΟΓΙΚΟΣ ΣΤΑΘΜΟΣ
Όταν έβλεπα τα αντικείμενα ανάμεσα σε Σάουθ Χέιβεν και Μπέντον Χάρμπορ,
οι μάρτυρες, ο αστυνομικός που ήταν στο Χόλαντ,
δεν έβλεπαν πόσο μακριά ήταν ή πόσο ψηλά.
Εγώ μπορούσα όμως.
Εγώ έβλεπα πόσο μακριά ήταν
και πόσο ψηλά.
Ακριβώς αυτό που έβλεπαν εκείνοι.
Τώρα είμαι 100% σίγουρος ότι βλέπαμε το ίδιο πράγμα.
Δεν υπάρχει αμφιβολία.
Το πιο περίεργο πράγμα που είδα τότε
ήταν όταν χρησιμοποιούσα τη δέσμη του ραντάρ για να εντοπίσω το ένα αντικείμενο,
που μετά χωρίστηκε σε διάφορα αντικείμενα.
Και άρχισαν να σχηματίζουν τρίγωνα και διάφορα μοτίβα περιστροφής
και εκεί που περιστρέφονταν, από οριζόντια θέση γύριζαν σε κάθετη.
Υπήρχε, όμως, κάτι πολύ παράξενο.
Κάθε τρίγωνο ήταν ευθυγραμμισμένο τέλεια
στη δέσμη του ραντάρ.
Αν ήταν σε άλλη θέση,
δεν θα μπορούσα να το δω σε μία δέσμη.
Δεν υπήρχε τρόπος κάτι να το κάνει αυτό,
αν δεν ήξερε πού ήταν το ραντάρ.
Για να το καταλάβεις αυτό, πρέπει να είσαι πολύ έξυπνος.
Σχεδόν με έκανε να αναρωτηθώ αν επικοινωνούν έτσι.
Αυτό που λέω συνεχώς είναι "Τι είδα εκείνο το βράδυ;
Τι είδα και πήγαινε με 120.000 χιλιόμετρα, τουλάχιστον,
το δευτερόλεπτο;"
Τι ήταν;
Τι νομίζεις ότι είδες εκείνο το βράδυ;
Ήταν ένα ΑΤΙΑ.
Το ξέρω.
Εσύ τι νομίζεις ότι είδες εκείνο το βράδυ;
Είναι δύσκολο να απαντήσεις στην ερώτηση αυτήν,
γιατί δεν θέλεις να ακουστείς τρελός.
Αλλά απέκλεισα ό,τι μπορούσα να σκεφτώ.
Έμοιαζε με ακραία τεχνολογία,
προηγμένη κατά εκατοντάδες χρόνια.
Πιο προηγμένη από τη δική μας.
Κανείς δεν μπορεί να πει με βεβαιότητα ότι πρόκειται για εξωγήινο σκάφος.
Από την άλλη,
κοιτάζω το σύμπαν
και βλέπω τον νυχτερινό ουρανό.
Και νιώθω ότι δεν είμαστε μόνοι στην απεραντοσύνη του σύμπαντος.
Έχουν περάσει σχεδόν 30 χρόνια
και είναι πολύ ευχάριστο για μένα που έζησα το βράδυ εκείνο.
Όταν τα κοιτάζω αυτά, γυρίζω σχεδόν 30 χρόνια πίσω.
Τα παιδιά μου ήταν μικρά.
Είναι ΑΤΙΑ.
Χαίρομαι που το είδαν τα μωρά μου.
Τα δύο καλύτερα πράγματα που έγιναν στη ζωή μου
ήταν τα παιδιά μου.
Κι αυτή η νύχτα είναι ακριβώς κάτω από αυτά.
Συγκινούμαι τώρα και δεν το θέλω.
Ελπίζω όλοι στον κόσμο να δουν ό,τι είδαμε εμείς εκείνη τη νύχτα.
Όταν έχουμε αναφορές για ΑΤΙΑ,
καταλαβαίνουμε ότι είναι ένα μικρό ποσοστό των ανθρώπων αυτών
που μπορεί να είδε κάτι.
Λάβαμε μόνο λίγες μαρτυρίες για όσα συνέβησαν εκείνο το βράδυ.
Υπάρχουν πολύ περισσότερες.
Και ενθαρρύνω τον κόσμο να πει τη μαρτυρία του.
Είναι καλή στιγμή. Γιατί όχι;
Ώρα να το συζητήσουμε.
Ελπίζω να υπάρχουν κάποιοι μάρτυρες που θα προσπαθήσουν να επικοινωνήσουν μαζί μου
και να μου πουν τη μαρτυρία τους για το συμβάν της 8ης Μαρτίου 1994.
Αν δεν ανακαλύψουμε τι είναι και δεν έχουμε αδιάσειστες αποδείξεις,
δεν θα αφήσω την εμμονή αυτήν,
να ανακαλύψω τι έγινε.
Βλέπω να το κάνω αυτό για μια ζωή.
ΑΝ ΕΣΕΙΣ Ή ΚΑΠΟΙΟΣ ΓΝΩΣΤΟΣ ΣΑΣ ΕΙΔΕ ΤΙΣ ΑΝΕΞΗΓΗΤΕΣ ΘΕΑΣΕΙΣ
ΠΑΝΩ ΑΠΟ ΤΗ ΛΙΜΝΗ ΜΙΣΙΓΚΑΝ ΣΤΙΣ 8/3/1994, ΕΠΙΣΚΕΦΘΕΙΤΕ ΤΟ UNSOLVED.COM
Υποτιτλισμός: Μάρθα Σιαμέτη